ধেয়ে আসছে কালবৈশাখী, সঙ্গে তুমুল বৃষ্টি, তছনছ হতে চলেছে জেলাগুলি

কলকাতা:বিদায় যেন নিয়েছে বসন্ত, চৈত্রের শুরুতে অস্বস্তিকর গরমে নাজেহাল বঙ্গবাসী। মার্চের মধ্যভাগ থেকে বৃষ্টির অপেক্ষায় চাতক পাখির মতো অবস্থা সকলের। এরমাঝেই স্বস্তির খবর দিল আলিপুর আবহাওয়া দফতর (Weather Office)। বুধবার সন্ধ্যায় দক্ষিণবঙ্গের জেলায় জেলায় ঝড়-বৃষ্টির (Rainfall Forcast South Bengal District) পূর্বাভাস দিয়েছে। কোনও কোনও জেলায় শিলাবৃষ্টির সম্ভাবনাও রয়েছে। বৃহস্পতিবার কালবৈশাখীর (Kalbaisakhi Forecast) সম্ভাবনা। উত্তরবঙ্গেও বজ্রবিদ্যুৎ-সহ ঝড়-বৃষ্টি হতে পারে।

হাওয়া অফিস বলছে, বৃহস্পতিবার থেকে রবিবার দক্ষিণবঙ্গের প্রায় সব জেলাতেই বজ্রবিদ্যুৎ সহ বৃষ্টির (Heavy Rain Thunderstorms) সম্ভাবনা রয়েছে। আলিপুর হাওয়া অফিস জানাচ্ছে,বুধবার ১৯ মার্চ পশ্চিমের জেলায় বজ্রবিদ্যুৎ-সহ হালকা বৃষ্টির সম্ভাবনা রয়েছে। বৃহস্পতিবার থেকে রবিবার, টানা চার দিন দক্ষিণবঙ্গের ১৫টি জেলাতেই বজ্রবিদ্যুৎ–সহ বৃষ্টি হওয়ার সম্ভাবনা রয়েছে। দক্ষিণবঙ্গের বাকি ১২টি জেলায় হলুদের পাশাপাশি কমলা সতর্কতাও জারি করা হয়েছে। কলকাতা, পুরুলিয়া এবং পশ্চিম বর্ধমানে হলুদ সতর্কতা জারি হয়েছে।বাঁকুড়া, ঝাড়গ্রাম, পশ্চিম মেদিনীপুর, পূর্ব বর্ধমান, হাওড়া ও হুগলিতে কালবৈশাখীর সম্ভাবনা রয়েছে। সব জেলাতেই বিক্ষিপ্তভাবে বৃষ্টি হবে। টানা ভারী বর্ষণের কোনও পূর্বাভাস দেওয়া হয়নি আবহাওয়া দফতরের তরফে। দক্ষিণবঙ্গে বৃহস্পতি এবং শুক্রবার ৪০-৫০ কিলোমিটার প্রতি ঘণ্টা বেগে দমকা হাওয়া বইতে পারে। কোনও কোনও জেলায় তা ৫০-৬০ কিলোমিটার প্রতি ঘণ্টা বেগেও বইতে পারে। কোথাও কোথাও শিলাবৃষ্টিও হতে পারে। ঝড়বৃষ্টির সম্ভাবনা রয়েছে বৃষ্টির হাত ধরে আগামী পাঁচদিন রাজ্যে ২-৪ ডিগ্রি পারদ পতন ঘটতে পারে। কলকাতায় মনোরম থাকবে আবহাওয়া।

আরও পড়ুন: রাজ্য সরকারি কর্মীদের জন্য ‘অ্যাড হক’ বোনাসের ঘোষণা

দক্ষিণবঙ্গের পাশাপাশি উত্তরবঙ্গেও বৃষ্টির পূর্বাভাস দিয়েছে হাওয়া অফিস। উত্তরবঙ্গে বৃহস্পতিবার পর্যন্ত বৃষ্টির সম্ভাবনা কম। শুক্রবার থেকে বজ্রবিদ্যুৎ-সহ বৃষ্টির সম্ভাবনা বেশি। ধীরে ধীরে কমবে দিনের তাপমাত্রা। সপ্তাহের শেষে চার-পাঁচ ডিগ্রি সেলসিয়াস তাপমাত্রা কমে যেতে পারে। শুক্রবার উত্তরবঙ্গের সব জেলাতেই বজ্রবিদ্যুৎ-সহ বৃষ্টির সম্ভাবনা। উত্তরবঙ্গের জেলাগুলিতে ৩০ থেকে ৪০ কিলোমিটার গতিবেগে বইবে ঝোড়ো হাওয়া।

অন্য খবর দেখুন